MBAX ชี้แจงการเปลี่ยนแปลงโครงสร้างผู้ถือหุ้นรายใหญ่ของบริษัท
MBAX ชี้แจงการเปลี่ยนแปลงโครงสร้างผู้ถือหุ้นรายใหญ่ของบริษัท
27 เม.ย. 2558

บริษัท มัลติแบกซ์ จำกัด (มหาชน)หรือ MBAX ระบุว่า ตามแบบ 246-2 ประจำวันที่ 9 เมษายน 2558 ของสำนักงานคณะกรรมการกำกับหลักทรัพย์และตลาดหลักทรัพย์ ได้รายงานการได้มาหุ้นของบริษัท มัลติแบกซ์ จำกัด(มหาชน)
โดยนายวีระชาติ โล่ห์ศิริ ซึ่งเป็นการได้มาเมื่อวันที่ 2 เมษายน 2558 จำนวนหลักทรัพย์ที่ได้มาคิดเป็น 0.0116% และจำนวนหลักทรัพย์ภายหลังการได้มาคิดเป็น 15.0017% ของสิทธิออกเสียงทั้งหมดของกิจการ
ทั้งนี้ บริษัทขอรายงานการเปลี่ยนแปลงโครงสร้างการถือหุ้นของผู้ถือหุ้นรายใหญ่ตามที่บริษัทได้รับทราบข้อมูลดังนี้นายวีระชาติ โล่ศิริ เข้าซื้อหุ้นเมื่อวันที่ 26/2/2558 สัดส่วน 1.113% จำนวนหลักทรัพย์ภายหลังการได้มาคิดเป็น 10.8363% และเมื่อวันที่ 2/4/2558 ได้เข้าซื้อหุ้น 0.0116% จำนวนหลักทรัพย์ภายหลังการได้มาคิดเป็น 15.0017%
อย่างไรก็ดี ขณะนี้บริษัทยังไม่มีการเปลี่ยนแปลงโครงสร้างกรรมการและการบริหารของบริษัทแต่อย่างใด หรือหากมีการเปลี่ยนแปลงโครงสร้างกรรมการและการบริหารจะแจ้งให้ทราบต่อไป